Luettelo televisiosarjan True Blood jaksoista
Jaksot > Toinen tuotantokausi

| # | Σ # | Nimi | Suomenkielinen nimi | Alkup>  esityspäivä | Suomen esityspäivä |
| --- | --- | --- | --- | --- | --- |
| 13. | 1. | Nothing But the Blood | Menneisyyden haamut | 2009-06-1414. kesäkuuta 2009 | 2010-06-077. kesäkuuta 2010 |
Manaajana esiintynyt Miss Jeanette löydetään murhattuna. Tara epäröi paljastaa poliisille, että hän tuntee Miss Jeanetten, koska tämä esitti tekevänsä hänelle ja Lettie Maelle manauksen, mutta kertoo lopulta tietonsa. Lettie Mae kieltäytyy uskomasta Miss Jeanettea huijariksi. Maryann haukkuu Lettie Maen.  Jessica kapinoi Billiä vastaan ja laittaa samalla Sookien ja Billin suhteen koetukselle. Sookie yrittää ystävystyä Jessican kanssa. Sookie saa tietää Billin tappaneen Sookieta ahdistelleen Bartlett-sedän ja suuttuu. Bill ja Sookie tekevät lopulta sovinnon. Jason tekee vaikutuksen Fellowship of the Sun -seurakunnan Steve ja Sarah Newliniin ja hänelle tarjotaan paikkaa kirkon opetusleiriltä. Sam tapaa Maryannin ja muistaa aiemman kohtaamisensa tämän kanssa. Hän yritti varastaa Maryanniltä, mutta päätyi tämän kanssa lyhyeen suhteeseen. Sam palkkaa uuden tarjoilijan, Daphnen. Lafayette on kidnapattu ja vangittu kellariin vampyyrejä tappaneen Roycen kanssa. Kidnappaajaksi paljastuu Eric, joka hyökkää Roycen kimppuun tämän yritettyä pakoa. 
| 14. | 2. | Keep This Party Going | Kuulustelu | 2009-06-2121. kesäkuuta 2009 | 2010-07-055. heinäkuuta 2010 |
Eric pyytää Sookien ja Billin apua kadonneen vampyyrin Godricin etsinnässä. Jason lähtee kirkon leirille ja ystävystyy Luke-nimisen miehen kanssa. Luke kääntyy Jasonia vastaan, kun Steve ja Sarah Newlin alkavat suosia tätä. Tara saa tietää lisää Eggsin rikollisesta taustasta. Lafayette yrittää paeta, mutta Ericin työntekijä ampuu tätä. Lafayette pyytää Ericiä muuttamaan hänet vampyyriksi, jotta hänen ei tarvitsisi kuolla. Eric ja Pam purevat Lafayettea. Sookie pyytää Billiä kohtelemaan Jessicaa ystävällisemmin, koska tämä on vain ongelmissa oleva teinityttö. Bill väittää Jessican tapaisten uusien vampyyrien olevan vaarallisia ja impulsiivisia. Jessica haluaa Sookien vievän hänet katsomaan vanhaa kotiaan Billiltä salaa ja Sookie suostuu sillä ehdolla, että Jessica pysyy autossa. Jessica menee kuitenkin tapaamaan perhettään. Iloinen jälleennäkeminen menee pieleen, kun Jessica riitaantuu väkivaltaisen isänsä kanssa ja paljastaa olevansa vampyyri. Bill tulee apuun ja vie Jessican ja Sookien pois raivostuneena. 
| 15. | 3. | Scratches | Myrkytys | 2009-06-2828. kesäkuuta 2009 | 2010-07-1212. heinäkuuta 2010 |
Bill ja Sookie riitaantuvat ja Sookie lähtee autosta metsään. Metsässä sarvipäinen olento hyökkää hänen kimppuunsa. Bill vie haavoittuneen Sookien Fangtasiaan, missä Ericin lääkäri hoitaa häntä. Tultuaan parempaan kuntoon Sookie saa selville, että Lafayettea pidetään kellarissa. Sookie neuvottelee Ericin kanssa sopimuksen. Eric päästää Lafayetten vapaaksi ja Sookie lupaa auttaa Ericiä löytämään Godricin Dallasissa. Jason paljastaa leirillä, ettei oikeasti vihaa vampyyreita. Sarah kertoo olleensa suvaitsevainen vampyyreita kohtaan kunnes nämä tappoivat hänen sisarensa. Jason avautuu Sarahille isoäidin ja Amyn kuolemista. Maryann järjestää villit juhlat. Tara suuttuu nähdessään Eggsin flirttailevan toisen naisen kanssa. Jessica ja Hoyt tapaavat Merlotte'sissa ja kiinnostuvat toisistaan. Bill suuttuu nähtyään Jessican ja Hoytin suutelemassa. Sam ja Daphne riitaantuvat, mutta tekevät sovinnon. Sam ja Daphne käyvät yhdessä uimassa, ja Sam näkee Daphnen selässä samanlaisen arven kuin Sookielle oli hyökkäyksen jälkeen. 
| 16. | 4. | Shake and Fingerpop | Villiä menoa | 2009-07-1212. heinäkuuta 2009 | 2010-07-1919. heinäkuuta 2010 |
Bill heittää Hoytin ulos ja Jessica suuttuu. Sookie kutsuu Jessican mukaan Dallasiin. Tara päättää muuttaa Maryannin luota Sookielle. Maryann ja Eggs järjestävät hänelle yllätysjuhlat hänen syntymäpäivänään. Sam tuo Taralle lahjan Lettie Maeltä, mutta Maryann heittää sen pois. Maryann suorittaa rituaalin, jonka jälkeen juhlista tulee villit orgiat. Tara ja Eggs harrastavat seksiä. Samin ja Daphnen välit lähenevät ja Daphne paljastaa tietävänsä mikä Sam on. Eric vierailee vampyyrien hyökkäyksestä traumatisoituneen Lafayetten luona ja tarjoaa hänelle vertaan haavojen parannukseksi. Käy ilmi, että Miss Jeanetten murhaaja on sama olento, joka hyökkäsi Sookien kimppuun. Leirillä Luke pilailee ilkeästi Jasonin kustannuksella, mutta Jason vetää pidemmän korren, kun Steve ja Sarah majoittavat hänet taloonsa ja hänelle tarjotaan paikkaa "eliittijoukoissa". Jason ja Sarah ihastuvat toisiinsa. Sookie, Bill, Jessica ja Eric saapuvat Dallasiin. Tuntematon mies yrittää siepata Sookien lentokentällä, mutta Bill saa hänet kiinni. Käy ilmi, että sieppaaja on Steve Newlinin palkkaama. Bill ja Eric keskustelevat Godricista ja turvallisuusuhista. Sookie tapaa hotellityöntekijä Barryn, joka on Sookien tavoin ajatustenlukija. 
| 17. | 5. | Never Let Go | Hengenheimolainen | 2009-07-1919. heinäkuuta 2009 | 2010-07-2626. heinäkuuta 2010 |
Maryannin villit juhlat jatkuvat. Useimmat ihmiset ovat sekaisin. Daphne paljastaa Samille olevansa muodonmuuttaja. Myöhemmin Sam ja Daphne harrastavat seksiä Merlotte'sissa. Maryann haluaa muuttaa Taran luo Sookien taloon. Taran kieltäydyttyä hän kääntää taialla muut vihamielisiksi Taraa kohtaan ja saa Taran viimein suostumaan. Jessica soittaa Dallasista Hoytille. Sookie jahtaa hotellissa Barryä, joka pelkää paljastaa kykyjään vampyyreille eikä halua keskustella Sookien kanssa. Eric paljastaa Godricin pelastaneen hänen henkensä muuttamalla hänet vampyyriksi kauan sitten. Sookie päättää lähteä vakoilemaan Steve Newlinin seurakuntaan. Jason osallistuu fyysisesti vaativalle harjoitusleirille, jolla pidetään armeijamaista kuria. Tarkoitus on oppia taistelemaan vampyyrejä vastaan. Illalla Jason todistaa Steven ja Sarahin riitaa. Steve esittelee Jasonille salaisen asevaraston. Sarah viettelee Jasonia kylvyssä. Sookie saa tietää Barryn irtisanoutuneen ja suree. Bill lohduttaa Sookieta. Billin entinen rakastajatar Lorena, joka muutti Billin vampyyriksi, ilmaantuu hotelliin. 
| 18. | 6. | Hard-Hearted Hannah | Lorena | 2009-07-2626. heinäkuuta 2009 | 2010-08-022. elokuuta 2010 |
Eggs muistaa jotain hämärästi menneisyydestään ja johdattaa Taran veriselle paikalle metsään. Eggs ja Tara epäilevät jotain pahaa tapahtuneen. Steve pyytää Jasonia osallistumaan rituaaliin, jossa vampyyri kuolee auringonvalossa. Bill ja Sookie tapaavat Godricin ystävän Isabellen ja tämän ihmispoikaystävän Hugon. Sookie ja Hugo lähtevät Newlin seurakuntaan valeasuissa. Seurakunnassa Sookie ja Hugo otetaan ensin lämpimästi vastaan. Sookie saa tietää, että kellarissa on vankina vampyyri. Steve vangitsee Sookien ja Hugon kellariin Sarahin katsoessa itkien vieressä. Sarah lähestyy Jasonia, joka ensin torjuu hänet, mutta antaa sitten periksi. He päätyvät harrastamaan seksiä. Eric on kutsunut Lorenan Dallasiin erottaakseen Billin ja Sookien. Bill ja Lorena ovat viettäneet vuosia yhdessä pariskuntana ja mässäilleet väkivallalla. Lorenalla on yhä tunteita Billiä kohtaan. Bill aistii Sookien olevan vaarassa, mutta Lorena estää häntä lähtemästä apuun. Sam ja Daphne lähtevät metsään eläinhahmoissa, Daphne siaksi muuttuneena. Humalainen Andy näkee heidät. Daphne yrittää viedä Samin Maryannin luo, mutta Sam vastustaa. Pari miestä pakottaa Samin mukaan. Sam näkee, että käynnissä on orgiat joissa lähes kaikki häntä, Daphnea ja Maryanniä lukuun ottamatta ovat sekaisin. Daphne laittaa Maryannin päähän sarvekkaan päähineen. Maryann ottaa veitsen ja osoittaa sillä Samia. 
| 19. | 7. | Release Me | Mainadi | 2009-08-022. elokuuta 2009 | 2010-08-099. elokuuta 2010 |
Edelleen humalassa oleva Andy päätyy vahingossa Maryannin juhliin ja ampuu laukauksen. Sam saa tilaisuuden paeta. Tara, Eggs ja Arlene eivät muista seuraavana päivänä juhlista mitään. Tara alkaa epäillä Maryannin tekemisissä olevan jotain mätää. Andy syyttää Merlotte'sissa muita orgioiden järjestämisestä ja saatananpalvonnasta, mutta Sam on ainoa, joka muistaa tapahtuneen. Daphne paljastaa Samille Maryannin olevan mainadi, Dionysos-jumalaa palvova yliluonnollinen olento, joka voi liotsoa kaaosta, seksuaalista energiaa ja väkivaltaa. Sam ei halua olla enää tekemisissä Daphnen kanssa. Maryann pakottaa Eggsin tappamaan Daphnen. Hotellissa Bill on Lorenan vankina ja muistelee kuinka heidän suhteensa loppui vuosia sitten Billin saatua tarpeekseen väkivallasta ja Lorenasta. Lorena oli päästänyt hänet menemään vasta Billin uhattua itsemurhalla. Hoyt saapuu Jessican luo. Jessica ja Hoyt päättävät antaa neitsyytensä toisilleen. Hugo paljastaa Stevelle Sookien henkilöllisyyden ja Steve tajuaa Jasonin olevan Sookien veli. Jason joutuu vaaraan, mutta onnistuu pakenemaan. Sarah ampuu Jasonia. Sookie saa selville Hugon olevan petturi ja lähettää telepaattisen viestin Barrylle, joka kertoo Ericille. Eric ryntää seurakuntaan. Steven kätyri Gabe yrittää raiskata Sookien, mutta hänen avukseen tulee Godric. 
| 20. | 8. | Timebomb | Godric | 2009-08-1616. elokuuta 2009 | 2010-08-1616. elokuuta 2010 |
Eric saapuu Steve Newlinin kirkolle Sookien ja Godricin avuksi. Bill pakenee Lorenan luota ja lähtee Ericin perään. Jason pääsee pakoon Sarahia ja tulee kirkolle, jossa on meneillään konflikti vampyyrien ja Steve Newlin joukkojen välillä. Godric käskee Ericiä ja muita olemaan vuodattamatta verta ja onnistuu ratkaisemaan tilanteen rauhanomaisesti. Myöhemmin Godricin kotona Lorena aiheuttaa ongelmia Billille ja Sookielle. Godric karkottaa hänet sekä vampyyrit pettäneen Hugon. Luke hiippailee Godricin taloon ja laukaisee hopealuoteja sisältävän pommin. Sam löytää Daphnen murhattuna Merlotte'sista ja hänet vangitaan epäiltynä. Maryann syöttää Taralle ja Eggsille Daphnen sydämen näiden tietämättä, että kyseessä on ihmisen sydän. Tara ja Eggs sekoavat. 
| 21. | 9. | I Will Rise Up | Valkoinen valhe | 2009-08-2323. elokuuta 2009 | 2010-08-2323. elokuuta 2010 |
Eric haavoittuu hopealuodeista, ja pyytää Sookieta imemään hopealuodit pois hänen ruumiistaan. Sookie suostuu Ericin vakuutettua olevansa vakavasti haavoittunut ja imee samalla vahingossa Ericin verta. Bill paljastaa, että Ericin tila ei ole niin vakava kuin hän esittää ja Eric halusi vain huijata Sookien juomaan vertaan, jotta hänen Sookien välille tulisi yhteys. Sookie alkaa nähdä unia Ericistä. Bill lyö Ericiä. Sookie ja Jason juttelevat ja tekevät sovinnon. Hoyt pyytää äitiään Maxineä tapaamaan Jessican, mutta Maxine ei hyväksy poikansa seurustelua vampyyrin kanssa. Maryann etsii Samia poliisiaseman putkasta, mutta tämä pakenee ja ilmaantuu illalla Andyn ovelle. Tara ja Eggs heräävät mustelmissa muistamatta mitään eilisillasta. Lafayette luulee Eggsin hakanneen Taraa. Lafayette ja Lettie Mae tulevat hakemaan illalla Taraa, joka on taas Maryannin vaikutuksesta sekaisin. Sookie saa tietää Godricin tarjonneen itseään vapaaehtoisesti Steve Newlinin rituaaliin. Nan Flanagan kuulustelee Ericiä ja Godricia ja erottaa Godricin seriffin virasta. Godric päättää tehdä itsemurhan menemällä auringonvaloon. Eric anelee itkien häntä pysymään elossa. Sookie lupaa pysyä Godricin luona loppuun asti. Sookie ja Godric odottavat hotellin katolla auringonnousua. Godric kuolee Sookien itkiessä vieressä. 
| 22. | 10. | New World in My View | Kotiinpaluu | 2009-08-3030. elokuuta 2009 | 2010-08-3030. elokuuta 2010 |
Sookie näkee unta, jossa hän lohduttaa Ericiä ja suutelee tätä. Sookie, Bill ja Jason Bon Tempsin, jossa on meneillään Maryannin aiheuttama kaaos. Ihmiset käyttäytyvät holtittomasti. Maryann on loihtinut heidät luomaan rituaalin, jonka avulla hän haluaa saada Dionysos-jumalan tulemaan luokseen. Maxine huutaa loukkauksia Hoytille ja Jessicalle kunnes Jessica saa tarpeekseen ja hyökkää Maxinen kimppuun. Hoyt raivostuu Jessicalle. Sam piilottelee Andyn luona kunnes hänet huijataan Merlotte'siin, jossa sekava ihmisjoukko jahtaa häntä. Jason yrittää vapauttaa Samin, mutta väki saa Samin uudelleen kiinni. Illalla Jason huijaa ihmisiä esittämällä Maryannin palvomaa jumalaa ja Sam esittää samalla katoavansa muuttumalla kärpäseksi. Ihmiset luulevat rituaalin toimineen ja Sam pääsee pakoon. Bill ja Sookie tapaavat Maryannin, joka haluaa ottaa Sookien vangiksi. Sookie saa tietää Maryannin olleen häntä metsässä haavoittanut olento. Sookie raivostuu ja hänen käsistään tulee valoa, joka heittää Maryannin kauemmaksi. Maryann haluaa tietää, mistä Sookien kyvyt tulevat. Sookie ja Bill pakenevat Lafayetten talolle. Lafayette pitää siellä väkisin sekaisin olevaa Taraa. Sookie ja Bill onnistuvat purkamaan Maryannin Taran ylle laittaman kirouksen ja Tara palaa normaaliksi. Tara hakea Eggsin, mutta muut estävät. Bill tajuaa Maryannin olevan mainadi ja päättää lähteä hakemaan apua Lousianan vampyyrikuningattarelta Sophie-Annilta. 
| 23. | 11. | Frenzy | Kuningatar | 2009-09-1313. syyskuuta 2009 | 2010-09-066. syyskuuta 2010 |
Bill pyytää Sophie-Annilta apua. Kuningatar suostuttelee Billin pelaamaan jatsia ja viettävän päivän kanssaan palatsilla. Hän paljastaa lopulta, että Maryann järjestää rituaalia, koska haluaa kuolla ja se on mahdollista vain, jos hän uskoo Dionysos-jumalan tulleen luokseen. Bill törmää Ericiin poistuessaan palatsilta ja uhkaa kertoa Sophie-Annille, että Eric myy Lafayetten avulla vampyyriverta, jos Eric ei pysy erossa Sookiesta. Hoyt lähtee Maxinen kanssa Jessican luota. Maxine sekoaa pahemmin ja paljastaa Hoytille, että Hoytin isän kuolema ei ollut tappo vaan itsemurha. Tara lähtee hakemaan Eggsiä Sookien talolta ja joutuu taas Maryannin vaikutuksen alle. Sookie ja Lafayette lähtevät perään. Lafayettekin joutuu Maryannin taian alle. Maryann tajuaa Samin huijanneen itsensä pakoon, kun ihmiset kertovat hänelle jumalan käyneen jo. Sam löytää Arlenen lapset metsästä piileksimässä sekaisin olevilta aikuisia ja lähtee näiden kanssa Fangtasiaan hakemaan apua Ericiltä. Eric suhtautuu lapsiin ystävällisesti ja lupaa pyytää apua Sophie-Annilta. 
| 24. | 12. | Beyond Here Lies Nothin' | Häät | 2009-06-1414. kesäkuuta 2009 | 2010-09-1313. syyskuuta 2010 |
Eric tapaa Sophie-Annin. Käy ilmi, että Sophie-Ann on määrännyt Ericin ja Lafayetten myymään vampyyriverta. Maryann pakottaa Sookien osallistumaan rituaaliin. Jason ja Andy saapuvat rituaalipaikalle ja joutuvat Maryannin taian alle. Bill löytää Samin Merlotte'sista ja tarjoaa häntä Marynnille vaihtokauppana Sookiesta. Sookie vastustaa, mutta Bill pyytää häntä luottamaan. Eggs puukottaa Samia. Sam käskee Sookieta tuhoamaan Maryannin rituaalin uhriesineet. Paikalle ilmaantuu härkä, jota Maryann luulee Dionysos-jumalaksi. Maryann tarjoaa itseään jumalalle, ja härkä lävistää hänet sarvellaan. Käy ilmi, että härkä onkin eläinhahmossa oleva Sam. Maryann kuolee. Bill paljastaa, että antoi Samin juoda vertaan, jotta tämä selviäisi puukotuksesta. Hoyt saa selville, että Maxine on valehdellut vuosia hänen isänsä kuolemasta, suuttuu ja lähtee etsimään Jessicaa, joka ei ole kotona. Jessica viekottelee pahaa-aavistamattomanta autokuskia huoltoasemalla juodakseen tämän verta. Sam lähtee tapaamaan adoptiovanhempiaan, jotka hylkäsivät hänet saatuaan tietää Samin olevan muodonmuuttaja. Vakavasti sairas isä paljastaa Samille tämän biologisten vanhempien sukunimen, vaikka äiti varoittaa, että nämä ovat pahoja ihmisiä. Eggs saa elvytettyä muistinsa Sookien avulla ja tajuaa tappaneensa ihmisiä Maryannin käskystä. Hän menee veitsen kanssa Andyn luo ja anelee tätä pidettämään hänet. Jason luulee Andyn olevan vaarassa ja ampuu Eggsin. Tara murtuu kuultuaan Eggsin kuolemasta. Bill kosii Sookieta ravintolassa. Sookie hämmentyy eikä tiedä mitä vastata. Hän lähtee hetkeksi vessaan. Sookie päättää suostua kosintaan, mutta hänen tullessaan takaisin ravintola on sekaisin ja Bill kadonnut.